stanford-oval/wikipedia huggingface dataset:
มิตสึรุ อาดาจิ
ผลงาน

เรียงตามลำดับที่ตีพิมพ์ ระยะเวลานับที่ตีพิมพ์ในประเทศญี่ปุ่น (ค.ศ.)
ยอดมนุษย์สายรุ้ง, อัยโนะ เซ็นชิ เรนโบว์แมน (レインボーマン) 1 เล่ม (1972-1973) แต่งเรื่องโดย คะวะอุจิ โคฮัง Kōhan Kawauchi
ลิตเติ้ลบอย (Little Boy リトル・ボーイ) 1974 แต่งเรื่องโดย ซะซะกิ มะโมะรุ Sasaki Mamoru
ข้าคือกันตะ (โอะร่ากันตาดะ おらあガン太だ) 1974-1975 แต่งเรื่องโดย ซะซะกิ มะโมะรุ Sasaki Mamoru
คิบะเซ็น (牙戦（きばせん) 1975 แต่งเรื่องโดย ไค ทะคิซะวะ Kai Takizawa
ฮิระฮิระคุง เซย์ชุนจิงกิ (ヒラヒラくん青春仁義) 1975-1978 แต่งเรื่องโดย ซะซะกิ มะโมะรุ Sasaki Mamoru
กล้าได้ต้องกล้าเสีย (กะมุชาระ, がむしゃら) 2 เล่ม 1976 แต่งเรื่องโดย จูโซ่ ยะมะซะกิ Juzo Yamasaki
จิตวิญญานโคชิเอ็ง (โคชิเอ็งทามาชี่ 甲子園魂) 1976-1977 แต่งเรื่องโดย ซะซะกิ มะโมะรุ Sasaki Mamoru
อา เซย์ชุนโนะโคชิเอ็ง (ああ!青春の甲子園) 7 เล่ม 1976
นะกิมูชิ โคชิเอ็ง (泣き虫甲子園) 1977 แต่งเรื่องโดย จูโซ่ ยะมะซะกิ Juzo Yamasaki
โอะฮิเคนะ สุตเต๊ะ ยาคิวจิงกิ (おひけェなすって!野球仁義) 1978-1979 แต่งเรื่องโดย ซะซะกิ มะโมะรุ Sasaki Mamoru
ไนน์ (ナイン -) 5 เล่ม (1978-1980)
ตราบตะวันไม่สิ้นแสง (ยูหิโยะโยโบเระ, 夕陽よ昇れ!!) 2 เล่ม (1979-1980)
สู้เค้าสิเปี๊ยก (โอะอิระ โฮคาโกะ วากะไทโช おいら放課後若大将) 2 เล่ม (1979-1980）
รักพลิกล๊อค (ฮิ อะตะริเรียวโค, 陽あたり良好!) 2 เล่ม (1979-1981)
มิยูกิ 12 เล่ม (1980-1984)
ทัช 26 เล่ม (1981-1986)
สโลว์ สเต็ป 7 เล่ม (1986-1991)
ราฟ  12 เล่ม (1987-1989)
พริกขี้หนูสีรุ้ง 11 เล่ม (1990-1992)
คุณพ่อที่รัก (1992-1997)
เอชทู 34 เล่ม (1992-1999)
พรอลวนคนอลเวง  5 เล่ม (2000-2001)
คัทซึ 16 เล่ม (2001-2005)
ครอสเกม (2005-2010)
ชอร์ตโปรแกรม 1,2 (1988, 1996) 2 เล่ม
Q แอนด์ A (2009-2012)
Asaoka High School Baseball Club Diary: Over Fence (2011)
แหล่งข้อมูลอื่น

Adachi's work history (ในภาษาญี่ปุ่น) - timeline for Mitsuru Adachi's works
สามแยกทีวี

| สามแยกทีวี |
| --- | --- |

พัฒนาโดย: จีเอ็มเอ็ม แกรมมี่ เน็ก แอนด์ เดอะ ซิตี้
พิธีกร: เกตุเสพย์สวัสดิ์ ปาลกะวงศ์ ณ อยุธยา   ณัฐพงษ์ สมรรคเสวี   ชวลิต ศรีมั่นคงธรรม
จำนวนฤดูกาล: 1
จำนวนตอน: 43
การผลิต
ความยาวตอน: 60 นาที
ออกอากาศ
เครือข่าย: ช่องวัน
ออกอากาศ: 7 กันยายน พ.ศ. 2556 ถึง 28 มิถุนายน พ.ศ. 2557
การแสดงที่เกี่ยวข้อง
สามแยกปากหวาน
สามแยกทีวี (หรือ สามแยกTV และ 3แยกTV) เป็นรายการทอล์คโชว์ที่ออกอากาศทางช่องวัน โดยออกอากาศทุกวันเสาร์ เวลา 23.10 น. - 0.10 น. โดยในสัปดาห์แรกนั้นมีพิธีกรดำเนินรายการเพียง 2 คน คือ น้าเน็ค เกตุเสพย์สวัสดิ์ ปาลกะวงศ์ ณ อยุธยา และ แปะโป้ง ณัฐพงษ์ สมรรคเสวี ซึ่งพิธีกรดำเนินรายการคนที่สามแต่เดิมนั้นควรเป็น เฮียเผือก พงศธร จงวิลาส (ริชาร์ด ราชเทวี) แต่เนื่องด้วยติดถ่ายซิทคอม Love On Air และซีรีส์อีกหลาย ๆ เรื่อง จึงไม่สามารถรับตำแหน่งสูบที่สามได้[ต้องการอ้างอิง] และ เชาเชา ชวลิต ศรีมั่นคงธรรม ได้รับเลือกให้รับตำแหน่งสูบที่สามคนใหม่จากการคัดเลือกของพลเมืองสามแยก
รูปแบบการดำเนินรายการ

รูปแบบในรายการนั้นจะเป็นรายการทอล์คโชว์ให้ความบันเทิงโดยแบ่ง 2 ช่วงรายการ คือ สามแยกแตกประเด็นและปากหวานงานเข้า โดยสามแยกแตกประเด็นจะเป็นการนำประเด็นที่กำลังเป็นที่พูดถึงในช่วงเวลานั้นหรือที่น่าสนใจมาพูดคุยกัน ส่วนปากหวานงานเข้าจะเป็นการให้คำปรึกษากับผู้ที่มาโทรมาปรึกษาพิธีกรทั้ง 3 หรือที่เรียกกันว่า "หน้าไมค์"
โดยตลอดการดำเนินรายการทั้ง 3 ก็จะอ่านข้อความของผู้ชมที่โพสท์ลงในหน้าแฟนเพจของสามแยกปากหวานใน เฟซบุ๊ก เพื่อได้ความคิดเห็นที่แตกต่างมากขึ้น นอกจากนี้ทางรายการจะตั้งชื่อให้กับผู้ที่โทรมาให้ ซึ่งถือว่าเป็น "ชื่อสามแยก" และจะต้องพูดชื่ออีกในครั้งต่อไปที่โทรมา
ผู้ดำเนินรายการ

รายการสามแยกทีวีมีพิธีกรดำเนินรายการ 3 คนได้แก่
น้าเน็ค เกตุเสพย์สวัสดิ์ ปาลกะวงศ์ ณ อยุธยา (แตงอ่อน วัวลาย)
แปะโป้ง (ดีเจโป้ง)  ณัฐพงษ์ สมรรคเสวี (ก๊อง เนินพระ)
เชาเชา ชวลิต ศรีมั่นคงธรรม (บราวนี่ เลียบด่วน)
โดยในสัปดาห์แรกจะมีเพียงน้าเน็คและพี่โป้งเท่านั้นที่ทำหน้าที่พิธีกร เนื่องด้วยการที่เฮียเผือกลาตำแหน่งไป ทางรายการจะทำการคัดเลือกหาพิธีกรคนที่ 3 ของรายการ สามแยกทีวี ได้ โดยจะมีการคัดเลือกพิธีกรจาก 1 ใน 8 คนมาและจะทำการเผยตัวพิธีกรที่จะเข้าการคัดเลือกทีละคนตั้งแต่สัปดาห์ที่ 2 เป็นต้นไป
ซึ่งใน 8 คนที่เข้าร่วมในการคัดเลือกหาพิธีกรคนที่ 3 ในรายการสามแยกทีวีก็มีดังนี้
พล่ากุ้ง วรชาติ ธรรมวิจินต์ (สีทอง สะพานใหม่)
เน วัดดาว นครินทร์ พุ่มระนาด (หมี บางยี่ขัน)
หลุยส์ พงษ์พันธ์ เพชรบัณฑูร (สนู๊ป บางนา)
พระมหาสมปอง ตาลปุตฺโต (จูนี่ ห้วยยาง)
เชาเชา ชวลิต ศรีมั่นคงธรรม (บราวนี่ เลียบด่วน)
อุ๋ย บุดด้า เบลส นที เอกวิจิตร (แรมโบ้ พัฒนาการ)
โจ๊ก Iscream อรรถวุฒิ อินทอง (ต้นส้ม ลำดวน)
กาละแมร์ พัชรศรี เบญจมาศ (ดุ๊กดิ๊ก คันนายาว)
นอกจากนี้ในบางอาทิตย์จะมีกรณีที่มาไม่ครบสามสูบทำให้มีพิธีกรมาทดแทนซึ่งพิธีกรเหล่านี้จะมีชื่อเรียกว่า สูบอะไหล่ ดังนี้
อาร์ต มารุต ชื่นชมบูรณ์ (กาลียองเซโน่)
นิกกี้ สุระ ธีระกุล (นิกกี้ P.I.M.P)
ปั๋ง ประกาศิต โบสุวรรณ (จอน บางเขน)
ป๋อง กพล ทองพลับ (โจ สุทธิสาร)
แจ๊ส ชวนชื่น ผดุง ทรงแสง (จูโด้ สุขาสอง)
ป๋อมแป๋ม นิติ ชัยชิตาทร (วิกเตอร์ รามอินทรา)
อ้วน รีเทิร์น อนันต์ เสมาทอง (สุเมธ สุวรรณศร)
ดีเจเจ๊แหม่ม วินัย สุขแสวง (ฟันนี่ ห้วยขวาง)
อนึ่ง พิธีกรแต่ละคนจะมีชื่อในการจัดรายการ โดยมีหลักในการตั้งชื่อคล้ายพระเอกโป๊ในยุค 70 คือ ใช้ชื่อสัตว์เลี้ยงตัวแรก รวมกับสถานที่ที่เลี้ยงสัตว์ตัวนั้น
หลังจากได้ผู้ที่มีคะแนนสูงสุด 4 อันดับแรก จะให้พลเมืองสามแยกทำการลงคะแนน 1 ใน 4 คน ที่อยากให้เป็นพิธีกรคนที่ 3 ในสตูดิโอเป็นเวลา 4 สัปดาห์ สัปดาห์ละ 50 คน ผู้ที่มีคะแนนสูงสุด 2 อันดับแรก จะได้เข้าสู่รอบสุดท้าย
รูปแบบรายการ

รายการจะมีรูปแบบหลัก ๆ อยู่ 2 ช่วงนั้นคือ สามแยกแตกประเด็นและปากหวานงานเข้า
สามแยกแตกประเด็น เป็นการพูดคุยแลกเปลี่ยนความคิดเห็นระหว่างผู้ชมที่โทรมาหน้าไมค์และผู้ที่ส่งข้อความมาทางแฟนเพจ กับผู้ดำเนินรายการทั้งสาม ซึ่งตลอดการพูดคุยนั้นจะมีการแลกเปลี่ยนความคิดเห็นซึ่งกันและกันรวมทั้งพิธีกรก็อาจจะเล่าเรื่องที่ตัวเองประสบพบเจอมา ซึ่งทั้ง 3 จะมีเอกลักษณ์ที่แตกต่างกันไปในการพูดคุย
ปากหวานงานเข้า เป็นการพูดคุยกับผู้ชมที่โทรมาหน้าไมค์เพื่อรับฟังและแก้ไขปัญหาที่ผู้ชมอยากให้แก้หรือขอคำปรึกษา โดยมีคอนเซปต์ที่ว่า "ไม่ว่าจะเป็นเรื่องอะไรก็ตาม แม้ว่ามันจะแก้ไขหรือทำอะไรไม่ได้ แต่สามแยกก็ยินดีรับฟังเสมอ"
โดยทุกสายที่โทรเข้ามาจะโหวตดีเจที่ตัวเองชอบ เมื่อครบ 5 สาย ดีเจคนไหนได้รับคะแนนโหวตน้อยที่สุดจะถูกทำโทษ หรือในกรณีที่มีดีเจ 2 คนคะแนนเสมอกัน อีกคนที่คะแนนไม่เหมือนคนอื่นจะโดนทำโทษ ซึ่งแต่ละสัปดาห์ก็จะมีบทลงโทษที่แตกต่างกันไป
ตั้งแต่วันที่ 17 พ.ค. 57 มีการเพิ่มกฎยัดคะแนน คือ หากดีเจคนไหนได้คะแนนคะแนนโหวต 3 คะแนน จะมีสิทธิยัดคะแนนให้ดีเจคนไหนก็ได้ 1 ครั้ง
ตารางการออกอากาศ

รายการ สามแยกทีวี ออกอากาศทุกวันเสาร์ตั้งแต่ 23.10 น. - 00.10 น. โดยประมาณ แบ่งออกเป็น 2 ช่วงรายการ 4 เบรก โดยช่วง "สามแยกแตกประเด็น" จะอยู่ใน 3 เบรกแรกของรายการและช่วง "ปากหวานงานเข้า" จะอยู่ในเบรกสุดท้ายของรายการ
หมายเหตุ : สูบอะไหล่ หมายถึง พิธีกรรับเชิญประจำสัปดาห์นั้น ๆ
ตารางการออกอากาศ > ปี 2556

| ลำดับ | วันที่ออกอากาศ | ผู้ดำเนินรายการ | สูบอะไหล่ | สามแยกแตกประเด็น | คะแนนโหวต | บทลงโทษ | หมายเหตุ |
| --- | --- | --- | --- | --- | --- | --- | --- |
| 1 | 7 กันยายน | น้าเน็ค   แปะโป้ง | - | สามแยก ในความทรงจำ | ยังไม่มีบทลงโทษ | ยังไม่มีบทลงโทษ | ปฐมฤกษ์เปิดเทปแรกของรายการ 3 แยก TV |
| 2 | 14 กันยายน | น้าเน็ค   แปะโป้ง | พล่ากุ้ง | ควันหลง ศุกร์ 13 | แปะโป้ง : 3 น้าเน็ค : 2 พล่ากุ้ง : 0 | ช็อตไฟฟ้า | พล่ากุ้งได้คะแนน  2,838 คะแนน |
| 3 | 21 กันยายน | น้าเน็ค   แปะโป้ง | เน วัดดาว มารุต ชื่นชมบูรณ์ | ประสบการณ์การไฝ้ว | เน วัดดาว : 3 น้าเน็ค : 2 แปะโป้ง : 0 | หนังสือพิมพ์ตีหน้า | เน วัดดาวได้คะแนน  12,809 คะแนน |
| 4 | 28 กันยายน | น้าเน็ค | หลุยส์ พงษ์พันธ์ สุระ ธีระกุล | Sex Must Say | หลุยส์ : 0 นิกกี้ : 0 น้าเน็ค : 5 | ชีโต๊ส | หลุยส์ได้คะแนน  2,404 คะแนน |
| 5 | 5 ตุลาคม | น้าเน็ค   แปะโป้ง | พระมหาสมปอง ตาลปุตฺโต | สารภาพบาปกับพระมหาสมปอง | พระมหาสมปอง : 0 น้าเน็ค : 0 แปะโป้ง : 5 | เจิมและพรมน้ำมนต์ดินสอพอง | พระมหาสมปองสละสิทธิ์ |
| 6 | 12 คุลาคม | น้าเน็ค   แปะโป้ง | เชาเชา | คุณเคยแอบรักใครบ้างไหม | น้าเน็ค : 4 เชาเชา : 1 แปะโป้ง : 0 | ตีไข่ | เป็นการอัดเทปไม่ใช่รายการสด   เชาเชาได้คะแนน   6,774 คะแนน |
| 7 | 19 ตุลาคม | น้าเน็ค | อุ๋ย บุดด้า เบลส ปั๋ง ประกาศิต โบสุวรรณ | Sex Must Say | น้าเน็ค : 2 อุ๋ย บุดด้า เบลส : 2 ปั๋ง : 1 | ดอยหมึง | อุ๋ย บุดด้า เบลสได้คะแนน   8,913 คะแนน |
| 8 | 26 ตุลาคม | น้าเน็ค   แปะโป้ง | โจ๊ก Iscream | วีรกรรมสุดเกรียน | แปะโป้ง : 1 น้าเน็ค : 1 โจ๊ก Iscream : 3 | ลนน้ำตาเทียนใส่แขนทั้ง 2 ข้าง | โจ๊ก Iscreamได้คะแนน   12,105 คะแนน |
| 9 | 2 พฤศจิกายน | น้าเน็ค   แปะโป้ง | กาละแมร์ | ผู้หญิงเถียงผู้หญิง | แปะโป้ง : 1 น้าเน็ค : 1 กาละแมร์ : 3 | คลอดลูก | กาละแมร์ได้คะแนน   5,806 คะแนน |
| 10 | 9 พฤศจิกายน | น้าเน็ค   แปะโป้ง | ป๋อง กพล ทองพลับ | วิจารณ์เรื่อยเปื่อย | แปะโป้ง : 1 ป๋อง : 1 น้าเน็ค : 2 | โดนตบหน้าอย่างรุนแรง 5 ที | เป็นการวิเคราะห์คนที่จะมาเป็นสูบที่ 3 จากคนที่ได้คะแนนสูงสุด 4 อันดับแรก |
| 11 | 16 พฤศจิกายน | น้าเน็ค   แปะโป้ง | อุ๋ย บุดด้า เบลส | สามแยกอภัยโทษ | น้าเน็ค : 3 อุ๋ย บุดด้า เบลส : 2 แปะโป้ง : 0 | ล้างความผิด | เป็นการอัดเทปไม่ใช่รายการสด |
| 12 | 23 พฤศจิกายน | น้าเน็ค   แปะโป้ง | เน วัดดาว | สักลายไหนโดนใจที่สุด | เน วัดดาว : 3 แปะโป้ง : 2 น้าเน็ค : 0 | สักแบบเก๋า | - |
| 13 | 30 พฤศจิกายน | น้าเน็ค   แปะโป้ง | เชาเชา | ศึกประชันเรื่องเล่าสุดฮา | น้าเน็ค : 1 เชาเชา : 1 แปะโป้ง : 3 | โดนลงโทษแบบตลก | - |
| 14 | 7 ธันวาคม | น้าเน็ค   แปะโป้ง | โจ๊ก Iscream | เล่าประสบการณ์เฉียดตาย | น้าเน็ค : 3 โจ๊ก Iscream : 2 แปะโป้ง : 0 | พิธีล้างกรรม | เป็นการอัดเทปไม่ใช่รายการสด |
| 15 | 14 ธันวาคม | น้าเน็ค   แปะโป้ง | พล่ากุ้ง | ผู้เข้ารอบ 2 คน คือ...? | น้าเน็ค : 2 แปะโป้ง : 2 พล่ากุ้ง : 1 | วูฟเวอร์ลีน | เป็นการนับคะแนนเพื่อหาผู้ที่มีคะแนนสูงสุด 2 อันดับแรก เข้ารอบสุดท้าย |
| 16 | 21 ธันวาคม | น้าเน็ค   แปะโป้ง | เชาเชา   โจ๊ก Iscream | ตาต่อตา ฟันต่อฟัน | ไม่มีบทลงโทษ | ไม่มีบทลงโทษ | เป็นการดวลความสามารถของ 2 คนที่เข้ารอบสุดท้ายแบบตัวต่อตัว |
| 17 | 28 ธันวาคม | น้าเน็ค   แปะโป้ง | เชาเชา   โจ๊ก Iscream   พระมหาสมปอง ตาลปุตฺโต | ใครเล่าจะเป็นสูบที่สาม | ไม่มีบทลงโทษ | ไม่มีบทลงโทษ | เป็นการอัดเทปไม่ใช่รายการสด   เป็นประกาศผลคะแนนของคนที่จะเป็นสูบที่สาม |
ดูเพิ่ม

สามแยกปากหวาน
แหล่งข้อมูล

แฟนเพจ สามแยกทีวี
พ.ศ. 2565

ตามเข็มนาฬิกาจากบนซ้าย: อดีตนายกรัฐมนตรี ชินโซ อาเบะ ถูกลอบสังหารที่สถานีรถไฟยามาโตะ-ไซไดจิในนาระ ประเทศญี่ปุ่น • การประท้วงต่อต้านรัฐบาลในประเทศศรีลังกา • ไวรัสฝีดาษลิง มีอีกชื่อว่า เอ็มพ็อกซ์ • กระบวนแห่พระบรมศพของสมเด็จพระราชินีนาถเอลิซาเบธที่ 2 แห่งสหราชอาณาจักร • แผ่นดินไหวในประเทศอัฟกานิสถาน (มิถุนายน) • โอลิมปิกฤดูหนาว 2022 จัดขึ้นที่ปักกิ่ง ประเทศจีน • ยานอวกาศ DART พุ่งชนอุกกาบาต Dimorphos • รถถังที่พังเสียงหายในมารีอูปอลในช่วงการรุกรานยูเครนของรัสเซีย
| --- | --- |
ศตวรรษ::  20  21  22
ปี::  2562  2563  2564  2565  2566  2567  2568
| --- | --- |
ปฏิทินสุริยคติไทย: 2565
ปฏิทินกริกอเรียน: 2022 MMXXII
Ab urbe condita: 2775
ปฏิทินอาร์มีเนีย: 1471 ԹՎ ՌՆՀԱ
ปฏิทินอัสซีเรีย: 6772
ปฏิทินบาไฮ: 178–179
ปฏิทินศกบาหลี: 1943–1944
ปฏิทินเบงกอล: 1428–1429
ปฏิทินเบอร์เบอร์: 2972
ปีในรัชกาลอังกฤษ: 70 Eliz. 2 – 1 Cha. 3
พุทธศักราช: 2566
ปฏิทินพม่า: 1384
ปฏิทินไบแซนไทน์: 7530–7531
ปฏิทินจีน: 辛丑年 (ฉลูธาตุโลหะ) 4719 หรือ 4512     — ถึง — 壬寅年 (ขาลธาตุน้ำ) 4720 หรือ 4513
ปฏิทินคอปติก: 1738–1739
ปฏิทินดิสคอร์เดีย: 3188
ปฏิทินเอธิโอเปีย: 2014–2015
ปฏิทินฮีบรู: 5782–5783
ปฏิทินฮินดู: 
 - วิกรมสมวัต: 2078–2079
 - ศกสมวัต: 1943–1944
 - กลียุค: 5123–5124
ปฏิทินโฮโลซีน: 12022
ปฏิทินอิกโบ: 1022–1023
ปฏิทินอิหร่าน: 1400–1401
ปฏิทินอิสลาม: 1443–1444
ปฏิทินญี่ปุ่น: เรวะ 4 (令和４年)
ปฏิทินชวา: 1955–1956
ปฏิทินจูเช: 111
ปฏิทินจูเลียน: กริกอเรียนลบ 13 วัน
ปฏิทินเกาหลี: 4355
ปฏิทินหมินกั๋ว: ROC 111 民國111年
ปฏิทินนานักชาฮี: 554
ปฏิทินทิเบต: 阴金牛年 (ธาตุโลหะเพศเมีย-ฉลู) 2148 หรือ 1767 หรือ 995     — ถึง — 阳水虎年 (ธาตุน้ำเพศผู้-ขาล) 2149 หรือ 1768 หรือ 996
เวลายูนิกซ์: 1640995200 – 1672531199
พุทธศักราช 2565 ตรงกับปีคริสต์ศักราช 2022 เป็นปีปกติสุรทินที่วันแรกเป็นวันเสาร์ตามปฏิทินเกรกอเรียน และเป็น
ปีขาล จัตวาศก จุลศักราช 1384 (วันที่ 16 เมษายน เป็นวันเถลิงศก)
ปีที่ 3 ของคริสต์ทศวรรษ 2020, ปีที่ 22 ของคริสต์ศตวรรษที่ 21 และปีที่ 22 ของคริสต์สหัสวรรษที่ 3
ปีแห่งการประมงพื้นบ้านและการเพาะเลี้ยงพืชและสัตว์ในน้ำสากล ปีแห่งวิทยาศาสตร์ขั้นมูลฐานเพื่อการพัฒนาอย่างยั่งยืนสากล ปีแห่งการพัฒนาภูเขาอย่างยั่งยืนสากล และ ปีแห่งแก้วสากล  ประกาศโดยสหประชาชาติ
ผู้นำประเทศไทย

บทความหลัก: รายชื่อผู้นำประเทศ พ.ศ. 2565
พระมหากษัตริย์: พระบาทสมเด็จพระวชิรเกล้าเจ้าอยู่หัว (13 ตุลาคม พ.ศ. 2559 – ปัจจุบัน)
นายกรัฐมนตรี :
พลเอก ประยุทธ์ จันทร์โอชา (24 สิงหาคม พ.ศ. 2557 – 22 สิงหาคม พ.ศ. 2566)
พลเอก ประวิตร วงษ์สุวรรณ (รักษาราชการแทน, 24 สิงหาคม – 30 กันยายน พ.ศ. 2565)
เหตุการณ์ > มกราคม

1 มกราคม – ความตกลงหุ้นส่วนทางเศรษฐกิจระดับภูมิภาค (RCEP) ซึ่งเป็นข้อตกลงการค้าเสรีที่ใหญ่ที่สุดในโลกมีผลใช้บังคับ สำหรับประเทศไทย กัมพูชา ลาว  สิงคโปร์ เวียดนาม บรูไน จีน ญี่ปุ่น ออสเตรเลีย และนิวซีแลนด์
2 มกราคม
อับดัลเลาะ ฮัมดอกลาออกจากตำแหน่งนายกรัฐมนตรีซูดาน ท่ามกลางการประท้วงที่รุนแรง
เกิดการประท้วงในประเทศคาซัคสถานเนื่องจากราคาน้ำมันเชื้อเพลิงพุ่งสูงขึ้นอย่างกะทันหัน
4 มกราคม – จีน ฝรั่งเศส รัสเซีย สหราชอาณาจักรและสหรัฐ ห้าประเทศสมาชิกถาวรของคณะมนตรีความมั่นคงแห่งสหประชาชาติ ออกแถลงการณ์ร่วมเห็นพ้องว่า "สงครามนิวเคลียร์ไม่อาจเอาชนะและจะต้องไม่เกิดขึ้น"
5 มกราคม – มีการประกาศสถานการณ์ฉุกเฉินทั่วประเทศคาซัคสถานหลังเกิดการประท้วง คณะรัฐมนตรีของอัสการ์ มามินลาออก และประธานาธิบดีฆาเซิม-โฌมาร์ต โตกาเยฟปลดนูร์ซุลตัน นาซาร์บายิฟ อดีตประธานาธิบดีซึ่งถือว่าเป็นผู้มีอำนาจอยู่เบื้องหลังออกจากตำแหน่งประธานสภาความมั่นคงคาซัคสถาน
6 มกราคม – องค์การสนธิสัญญาความมั่นคงร่วมกันเริ่มปฏิบัติภารกิจรักษาสันติภาพในประเทศคาซัคสถาน หลังประธานาธิบดีโตกาเยฟเรียกร้อง
7 มกราคม – การระบาดทั่วของโควิด-19: จำนวนรวมผู้ป่วยโควิด-19 ทั่วโลกเกิน 300 ล้านคน
10 มกราคม – มีการรายงานการปลูกถ่ายหัวใจหมูสู่มนุษย์สำเร็จเป็นครั้งแรก
15 มกราคม – เกิดการปะทุครั้งใหญ่ของภูเขาไฟฮังกาตองกาในประเทศตองกา นำไปสู่การประกาศคำเตือนสึนามิในประเทศออสเตรเลีย แคนาดา ชิลี ฟีจี ญี่ปุ่น นิวซีแลนด์ ซามัว และสหรัฐ
16 มกราคม – นอวาก จอกอวิช นักเทนนิสมือวางอันดับที่ 1 ของโลกถูกเนรเทศออกจากประเทศออสเตรเลีย หลังแพ้คดีที่เขาเดินทางเข้าประเทศโดยขอยกเว้นการรับวัคซีนโควิด-19 ส่งผลให้จอกอวิชไม่ได้ลงแข่งรายการเทนนิสออสเตรเลียนโอเพน 2022
23 มกราคม – กองทัพบูร์กินาฟาโซก่อรัฐประหารยึดอำนานาจจากรัฐบาลของประธานาธิบดีรอช มาร์ก คริสติยอง กาโบเร
29 มกราคม – แซร์โจ มัตตาเรลลาได้รับเลือกเป็นประธานาธิบดีอิตาลีสมัยที่สอง
เหตุการณ์ > กุมภาพันธ์

VOA News broadcast, 24 February 2022 (4:00 a.m. EST)
สำนักข่าววีโอเอรายงานข่าวรัสเซียบุกยูเครน เมื่อเวลา 4.00 น. ตามเวลามาตรฐานตะวันออก วันที่ 24 กุมภาพันธ์
3 กุมภาพันธ์ – อะบู อิบรอฮีม อัลฮาชิมี อัลกุเราะชี ผู้นำรัฐอิสลามอิรักและลิแวนต์ถูกสังหารระหว่างต่อสู้กับหน่วยรบพิเศษสหรัฐทางตะวันตกเฉียงเหนือของประเทศซีเรีย
4 กุมภาพันธ์ – 20 กุมภาพันธ์ – โอลิมปิกฤดูหนาว 2022 ถูกจัดขึ้นที่กรุงปักกิ่ง ประเทศจีน กลายเป็นเมืองแรกที่เป็นเจ้าภาพทั้งโอลิมปิกฤดูร้อนและโอลิมปิกฤดูหนาว
5 กุมภาพันธ์ – พายุไซโคลนบัตซีรายพัดผ่านทวีปแอฟริกาตะวันออก ส่งผลให้มีผู้เสียชีวิต 123 คนในมาดากัสการ์ มอริเชียสและเรอูว์นียง
8 กุมภาพันธ์ – การระบาดทั่วของโควิด-19: จำนวนรวมผู้ป่วยโควิด-19 ทั่วโลกเกิน 400 ล้านคน
13 กุมภาพันธ์ – การเลือกตั้งประธานาธิบดีเยอรมนี พ.ศ. 2565: ฟรังค์-วัลเทอร์ ชไตน์ไมเออร์ได้รับเลือกเป็นประธานาธิบดีเยอรมนีสมัยที่สอง
21 กุมภาพันธ์ – วิกฤตการณ์รัสเซีย–ยูเครน (พ.ศ. 2564–2565): วลาดีมีร์ ปูติน ประธานาธิบดีรัสเซียได้ประกาศรับรองความเป็นรัฐเอกราชของสาธารณรัฐประชาชนดอแนตสก์และสาธารณรัฐประชาชนลูฮันสก์
24 กุมภาพันธ์ – รัสเซียเริ่มการบุกครองยูเครน
27 กุมภาพันธ์
ปูตินสั่งการให้กำลังป้องกันนิวเคลียร์ของรัสเซียอยู่ในระดับ "เตือนภัยพิเศษ" โดยอ้างว่าเพื่อตอบโต้ "ถ้อยแถลงก้าวร้าว" ของเนโท
เบลารุสลงประชามติยกเลิกสถานะรัฐปลอดนิวเคลียร์ และอนุญาตให้รัสเซียนำกำลังนิวเคลียร์เข้ามาในประเทศได้อย่างถาวร
เหตุการณ์ > มีนาคม

4 มีนาคม – 13 มีนาคม – พาราลิมปิกฤดูหนาว 2022 ถูกจัดขึ้นที่กรุงปักกิ่ง ประเทศจีน
9 มีนาคม
ยุน ซ็อก-ย็อล หัวหน้าพรรคพลังประชาชน เฉือนชนะประธานาธิบดีเกาหลีใต้คนปัจจุบันในการเลือกตั้งประธานาธิบดีเกาหลีใต้ ค.ศ. 2022
นักวิจัยในแอนตาร์กติกประกาศค้นพบ เอนดูแรนซ์ หนึ่งในซากเรืออัปปางที่ล่มระหว่างการสำรวจของเออร์เนสต์ แชคเคิลตันในค.ศ. 1915
21 มีนาคม – ไชนาอีสเทิร์นแอร์ไลน์ เที่ยวบินที่ 5735 ประสบอุบัติเหตุตกที่อำเภอเถิงในเขตปกครองตนเองกว่างซีจ้วง ส่งผลให้ผู้โดยสารและลูกเรือ 132 คนเสียชีวิตทั้งหมด
เหตุการณ์ > เมษายน

3 เมษายน – การรุกรานยูเครนของรัสเซีย พ.ศ. 2565: กองทัพรัสเซียถอนกำลังออกจากพื้นที่ใกล้กรุงเคียฟ ด้านยูเครนกล่าวหารัสเซียว่าก่ออาชญากรรมสงคราม หลังมีการเผยแพร่หลักฐานการสังหารหมู่ประชาชนชาวยูเครน รวมถึงการสังหารหมู่ที่บูชา
13 เมษายน – การระบาดทั่วของโควิด-19: จำนวนรวมผู้ป่วยโควิด-19 ทั่วโลกเกิน 500 ล้านคน
14 เมษายน – การรุกรานยูเครนของรัสเซีย พ.ศ. 2565: มอสควา เรือธงของกองเรือทะเลดำของกองทัพเรือรัสเซียจมลงในทะเลดำ โดยยูเครนอ้างว่าเรือถูกถล่มด้วยขีปนาวุธร่อน แนปตูน ของตน ด้านรัสเซียอ้างว่าเรือจมลงหลังเกิดเพลิงไหม้บนเรือ
24 เมษายน – การเลือกตั้งประธานาธิบดีฝรั่งเศส ค.ศ. 2022: แอมานุแอล มาครงได้รับเลือกตั้งเป็นประธานาธิบดีฝรั่งเศสสมัยที่สอง หลังเอาชนะมารีน เลอ แปนในการเลือกตั้งรอบที่สอง
30 เมษายน – สุริยุปราคาบางส่วน (ตอนใต้ของทวีปอเมริกาใต้ และตะวันออกเฉียงใต้ของมหาสมุทรแปซิฟิก)
เหตุการณ์ > พฤษภาคม

9 พฤษภาคม – มหินทะ ราชปักษา นายกรัฐมนตรีประเทศศรีลังกาประกาศลาออก หลังมีการประท้วงใหญ่ต่อต้านเขาทั่วประเทศ
12 พฤษภาคม – กล้องโทรทรรศน์ขอบฟ้าเหตุการณ์ถ่ายคนยิงธนูเอ* หลุมดำขนาดใหญ่ยิ่งยวด ณ ใจกลางทางช้างเผือก เป็นครั้งแรก
16 พฤษภาคม - การรุกรานยูเครนของรัสเซีย พ.ศ. 2565: การล้อมมารีอูโปลยุติลงด้วยชัยของรัสเซีย เมื่อทหารยูเครนอพยพออกจากเมือง
20 พฤษภาคม - การระบาดของฝีดาษลิง พ.ศ. 2565: องค์การอนามัยโลก (WHO) จัดการประชุมฉุกเฉินเพื่ออภิปรายการระบาดของโรคฝีดาษลิงในหลายประเทศ และมีจำนวนผู้ป่วยแตะ 100 รายแล้ว
28 พฤษภาคม – เรอัลมาดริดจากสเปนเอาชนะลิเวอร์พูลจากอังกฤษ 1–0 ในการแข่งขันยูฟ่าแชมเปียนส์ลีก นัดชิงชนะเลิศ 2022 ที่สตาดเดอฟร็องส์ในกรุงปารีส ประเทศฝรั่งเศส
เหตุการณ์ > มิถุนายน

14 มิถุนายน – แคนาดาและเดนมาร์กยุติข้อพิพาทเหนือเกาะฮันส์ด้วยการแบ่งเกาะคนละครึ่ง เป็นการสิ้นสุดความขัดแย้งที่เรียกว่าสงครามวิสกี้
22 มิถุนายน – เกิดแผ่นดินไหวขนาด 6.2 ตามมาตราขนาดโมเมนต์ (Mw) ที่บริเวณเส้นดูรันด์ระหว่างประเทศอัฟกานิสถานกับประเทศปากีสถาน ส่งผลให้มีผู้เสียชีวิตมากกว่า 1,000 คน
เหตุการณ์ > กรกฎาคม

7 กรกฎาคม – บอริส จอห์นสัน นายกรัฐมนตรีสหราชอาณาจักรประกาศเจตจำนงลาออกจากตำแหน่งหลังเกิดวิกฤตในรัฐบาล
8 กรกฎาคม – ชินโซ อาเบะ อดีตนายกรัฐมนตรีญี่ปุ่น ถูกลอบสังหารขณะปราศรัยที่เมืองนาระ
11 กรกฎาคม – มีการเปิดเผยภาพใช้การได้ภาพแรกจากกล้องโทรทรรศน์อวกาศเจมส์ เวบบ์ซึ่งเป็นภาพกระจุกดาราจักรสแมกส์ เจ0723.3-7327 ต่อสาธารณะ
14 กรกฎาคม – ประธานาธิบดีศรีลังกา โคฐาภยะ ราชปักษะ ลาออกอย่างเป็นทางการ
19 กรกฎาคม – เกิดคลื่นความร้อนเป็นบริเวณกว้างในทวีปยุโรป เป็นเหตุให้เกิดไฟป่า การเดินทางขัดข้อง และอุณหภูมิสูงเป็นประวัติการณ์ในหลายประเทศ จนมีผู้เสียชีวิตอย่างน้อย 3,600 คน
23 กรกฎาคม – การระบาดของฝีดาษลิง พ.ศ. 2565: องค์การอนามัยโลกได้ประกาศให้โรคฝีดาษลิงเป็นภาวะฉุกเฉินทางสาธารณสุข
27 กรกฎาคม – เกิดแผ่นดินไหวขนาด 7.1 มาตราขนาดโมเมนต์ (Mw) ที่จังหวัดอาบราเกาะลูซอนมีผู้เสียชีวิต 5 ราย
28 กรกฎาคม – 8 สิงหาคม – กีฬาเครือจักรภพ 2022 จัดขึ้นที่เบอร์มิงแฮม	ประเทศอังกฤษ
31 กรกฎาคม – อัยมัน อัซเซาะวาฮิรี ผู้นำอัลกออิดะฮ์ ถูกสังหารในการโจมตีทางอากาศโดยสำนักข่าวกรองกลางของสหรัฐ
เหตุการณ์ > สิงหาคม

2 สิงหาคม – แนนซี เพโลซี ประธานสภาผู้แทนราษฎรสหรัฐ เดินทางเยือนไต้หวัน นับเป็นการเดินทางเยือนไต้หวันครั้งแรกในรอบ 25 ปีของผู้นำระดับสูงของสหรัฐ
12 สิงหาคม – ซัลมัน รัชดี ถูกแทงจนได้รับบาดเจ็บระหว่างบรรยายที่สถาบันด้านศิลปะและวรรณกรรมเชาทากัว รัฐนิวยอร์ก สหรัฐ
17 สิงหาคม – รัฐบาลอิสราเอลและตุรกีประกาศรื้อฟื้นความสัมพันธ์ทางการทูตระหว่างกันอย่างเป็นทางการ
27 สิงหาคม –  เกิดน้ำท่วมครั้งใหญ่ในประเทศปากีสถาน มีผู้เสียชีวิตเกินกว่า 1,000 คนและคาดว่าเกิดความเสียหายทางเศรษฐกิจเป็นมูลค่าอย่างน้อย 1 หมื่นล้านดอลลาร์สหรัฐ
เหตุการณ์ > กันยายน

8 กันยายน – สมเด็จพระเจ้าชาลส์ที่ 3 ทรงเป็นพระมหากษัตริย์สหราชอาณาจักรและเครือจักรภพอีก 14 ประเทศ หลังพระราชชนนี สมเด็จพระราชินีนาถเอลิซาเบธที่ 2 เสด็จสวรรคต
12 กันยายน – เกิดการปะทะกันที่ชายแดนระหว่างอาร์มีเนียและอาเซอร์ไบจาน รัฐบาลอาร์มีเนียรายงานว่ามีทหารเสียชีวิตกว่า 100 นาย ส่วนรัฐบาลอาเซอร์ไบจานรายงานว่ามีทหารเสียชีวิต 71 นาย
14–16 กันยายน – เกิดการปะทะกันที่ชายแดนคีร์กีซสถานและทาจิกิสถาน
21 กันยายน – การรุกรานยูเครนของรัสเซีย พ.ศ. 2565: หลังการรุกโต้ตอบใหญ่ของยูเครนทางตะวันออกของประเทศ ประธานาธิบดีวลาดีมีร์ ปูตินประกาศระดมพลบางส่วน และขู่ตอบโต้ด้วยอาวุธนิวเคลียร์
30 กันยายน
การผนวกภาคใต้และภาคตะวันออกของยูเครนเข้ากับรัสเซีย: ประธานาธิบดีวลาดีมีร์ ปูตินลงนามสนธิสัญญากลืนแคว้นดอแนตสก์ แคร์ซอน ลูฮันสก์ และซาปอริฌเฌียเข้ากับรัสเซีย
เกิดรัฐประหารในประเทศบูร์กินาฟาโซ
เหตุการณ์ > ตุลาคม

6 ตุลาคม - การสังหารหมู่ที่หนองบัวลำภู: คนร้ายได้ตระเวนยิงชาวบ้านริมถนน แล้วได้หลบหนีเข้าไปสังหารหมู่เด็กในศูนย์พัฒนาเด็กเล็กตำบลอุทัยสวรรค์ หลังจากนั้น ตำรวจได้เข้าควบคุมสถานการณ์และกดดันจนคนร้ายได้ฆ่าตัวตาย รวมผู้เสียชีวิตทั้งหมด 38 ราย
8 ตุลาคม – การรุกรานยูเครนของรัสเซีย พ.ศ. 2565: เกิดเหตุระเบิดที่สะพานไครเมีย ทำให้สะพานบางส่วนถล่มและมีผู้เสียชีวิต 3 ราย
20 ตุลาคม – ลิซ ทรัสส์ นายกรัฐมนตรีสหราชอาณาจักรประกาศลาออกจากตำแหน่งเนื่องจากความขัดแย้งภายในรัฐบาลและภายในพรรคอนุรักษ์นิยม ทำให้เป็นนายกรัฐมนตรีที่ดำรงตำแหน่งสั้นที่สุดในประวัติศาสตร์
29 ตุลาคม – เกิดเหตุฝูงชนเบียดกันจนเสียชีวิตในย่านอีแทว็อน ประเทศเกาหลีใต้ มีผู้เสียชีวิต 158 คน
30 ตุลาคม – เกิดเหตุสะพานในเมืองโมรพีถล่ม มีผู้เสียชีวิต 136 ราย
เหตุการณ์ > พฤศจิกายน

11 พฤศจิกายน – การรุกรานยูเครนของรัสเซีย พ.ศ. 2565: กองทัพยูเครนยึดเมืองแคร์ซอนคืนจากรัสเซีย หลังกองทัพรัสเซียตัดสินใจถอนกำลังทหารออกจากเมืองเพื่อไปตั้งรับที่อีกฝั่งของแม่น้ำนีเปอร์
15 พฤศจิกายน -  การรุกรานยูเครนของรัสเซีย พ.ศ. 2565: เกิดการยิงขีปนาวุธไปยังเมืองปแชมึชล์ ประเทศโปแลนด์ มีผู้เสียชีวิตทันทีสองราย
21 พฤศจิกายน – 18 ธันวาคม – การแข่งขันฟุตบอลโลก 2022 ที่ประเทศกาตาร์ ซึ่งประเทศอาร์เจนตินาเป็นแชมป์
เหตุการณ์ > ธันวาคม

7 ธันวาคม – แผนรัฐประหารเยอรมนี พ.ศ. 2565 มีผู้ถูกจับกุม 25 ราย
23 ธันวาคม - พายุหิมะเข้าถล่มสหรัฐ มีผู้เสียชีวิต 61 ราย
วันถึงแก่กรรม

บทความหลัก: บุคคลที่เสียชีวิตในปี พ.ศ. 2565
วันถึงแก่กรรม > มกราคม

3 มกราคม – เจิ้ง หมิ่น กวีชาวจีน (เกิด 18 กรกฎาคม พ.ศ. 2463)
6 มกราคม – ซิดนีย์ พอยเทียร์ นักแสดงชาวอเมริกัน-บาฮามาส (เกิด 20 กุมภาพันธ์ พ.ศ. 2470)
8 มกราคม – บุญทัน คล้ายละมั่ง (ศรเพชร ศรสุพรรณ) นักร้องเพลงลูกทุ่งชาวไทย (เกิด พ.ศ. 2491)
9 มกราคม - โทชิกิ ไคฟุ อดีตนายกรัฐมนตรีญี่ปุ่น (เกิด 2 มกราคม พ.ศ. 2474)
12 มกราคม – พาน สกุลนี (ไวพจน์ เพชรสุพรรณ) ศิลปินแห่งชาติชาวไทย (เกิด พ.ศ. 2485)
14 มกราคม – ริการ์ดู บูฟิลย์ สถาปนิกชาวสเปน (เกิด 5 ธันวาคม พ.ศ. 2482)
18 มกราคม – ปาโก เฆนโต นักฟุตบอล และผู้จัดการทีมชาติสเปน (เกิด 21 ตุลาคม พ.ศ. 2476)
19 มกราคม – กัสปาร์ อูว์เลียล นักแสดงชาวฝรั่งเศส (เกิด 25 พฤศจิกายน พ.ศ. 2527)
20 มกราคม – มีต โลฟ นักร้อง และนักแสดงชาวอเมริกัน (เกิด 27 กันยายน พ.ศ. 2490)
21 มกราคม – แพทย์หญิงวราลัคน์ สุภวัตรจริยากุล (หมอกระต่าย) แพทย์ผู้ชำนาญการด้านจักษุวิทยา ภาควิชาจักษุวิทยา คณะแพทยศาสตร์ จุฬาลงกรณ์มหาวิทยาลัย (เกิด 24 มกราคม พ.ศ. 2531)
22 มกราคม – ทิก เญิ้ต หั่ญ พระภิกษุชาวเวียดนาม (เกิด 11 ตุลาคม พ.ศ. 2469)
วันถึงแก่กรรม > กุมภาพันธ์

3 กุมภาพันธ์ – อะบู อิบรอฮีม อัลฮาชิมี อัลกุเราะชี ผู้นำรัฐอิสลามอิรักและลิแวนต์ (เกิด 1 หรือ 5 ตุลาคม พ.ศ. 2519)
6 กุมภาพันธ์ – ลตา มังเคศกร นักร้องชาวอินเดีย (เกิด 28 กันยายน พ.ศ. 2472)
24 กุมภาพันธ์ - นิดา พัชรวีระพงษ์ นักแสดง นางแบบ นักร้องชาวไทย (เกิด 13 กันยายน พ.ศ. 2527)
วันถึงแก่กรรม > มีนาคม

13 มีนาคม – วิลเลียม เฮิร์ต นักแสดงชาวอเมริกัน (เกิด 20 มีนาคม พ.ศ. 2493)
23 มีนาคม – แมเดลิน อาลไบรต์ รัฐมนตรีว่าการกระทรวงการต่างประเทศสหรัฐ (เกิด 15 พฤษภาคม พ.ศ. 2480)
ปภังกร ฤกษ์เฉลิมพจน์ (เกิด 31 สิงหาคม พ.ศ. 2539)
วันถึงแก่กรรม > เมษายน

2 เมษายน – เลโอเนล ซันเชซ นักฟุตบอลชาวชิลี (เกิด 25 เมษายน พ.ศ. 2479)
19 เมษายน – คาเนะ ทานากะ อภิศตวรรษิกชนชาวญี่ปุ่น (เกิด 2 มกราคม พ.ศ. 2446)
21 เมษายน – อึมวาอี กีบากี ประธานาธิบดีเคนยา (เกิด 15 พฤศจิกายน พ.ศ. 2474)
วันถึงแก่กรรม > พฤษภาคม

13 พฤษภาคม – เคาะลีฟะฮ์ บิน ซายิด อัลนะฮ์ยาน ประธานาธิบดีแห่งสหรัฐอาหรับเอมิเรตส์ (เกิด 25 มกราคม พ.ศ. 2491)
17 พฤษภาคม – แวนเจลิส นักแต่งเพลง และนักดนตรีชาวกรีก (เกิด 29 มีนาคม พ.ศ. 2486)
20 พฤษภาคม – บูชาร์ นิชานี ประธานาธิบดีแอลเบเนีย (เกิด 29 กันยายน พ.ศ. 2509)
วันถึงแก่กรรม > มิถุนายน

7 มิถุนายน – คาร์ล ดยุกแห่งเวือร์ทเทิมแบร์ค (ประสูติ 1 สิงหาคม พ.ศ. 2479)
วันถึงแก่กรรม > กรกฎาคม

8 กรกฎาคม -
ชินโซ อาเบะ นายกรัฐมนตรีญี่ปุ่น (เกิด 21 กันยายน พ.ศ. 2497)
ฌูแซ เอดัวร์ดู ดุช ซังตุช ประธานาธิบดีแองโกลา (เกิด 28 สิงหาคม พ.ศ. 2485)
ลุยส์ เอเชเบร์ริอา ประธานาธิบดีเม็กซิโก (เกิด 17 มกราคม พ.ศ. 2465)
18 กรกฎาคม – แคลส์ โอลเดนเบิร์ก ประติมากรชาวอเมริกัน–สวีเดน (เกิด 28 มกราคม พ.ศ. 2472)
31 กรกฎาคม
ฟิเดล รามอส ประธานาธิบดีฟิลิปปินส์ (เกิด 18 มีนาคม พ.ศ. 2471)
อัยมัน อัซเซาะวาฮิรี ผู้นำอัลกออิดะฮ์ (เกิด 19 มิถุนายน พ.ศ. 2494)
วันถึงแก่กรรม > สิงหาคม

5 สิงหาคม – อิซเซ มิยาเกะ นักออกแบบชาวญี่ปุ่น (เกิด 22 เมษายน พ.ศ. 2481)
8 สิงหาคม – โอลิเวีย นิวตัน-จอห์น นักร้อง และนักแสดงชาวบริติช-ออสเตรเลีย (เกิด 26 กันยายน พ.ศ. 2491)
11 สิงหาคม – แอนน์ เฮช นักแสดงชาวอเมริกัน (เกิด 25 พฤษภาคม พ.ศ. 2512)
12 สิงหาคม – ว็อล์ฟกัง เพเทอร์เซิน ผู้กำกับภาพยนตร์ชาวเยอรมัน (เกิด 14 มีนาคม พ.ศ. 2484)
30 สิงหาคม – มีฮาอิล กอร์บาชอฟ ประธานาธิบดีสหภาพโซเวียต (เกิด 2 มีนาคม พ.ศ. 2474)
วันถึงแก่กรรม > กันยายน

8 กันยายน – สมเด็จพระราชินีนาถเอลิซาเบธที่ 2 แห่งสหราชอาณาจักร (พระราชสมภพ 21 เมษายน พ.ศ. 2469)
วันถึงแก่กรรม > ตุลาคม

24 ตุลาคม – แอชตัน คาร์เตอร์ รัฐมนตรีว่าการกระทรวงกลาโหมสหรัฐ (เกิด 24 กันยายน พ.ศ. 2497)